ঐতিহাসিকভাবেই অন্তরীকরণ ক্যালকুলাস সৃষ্টির অনেক পূর্বেই যোগজীকরণ ক্যালকুলাসের মৌলিক ধারণা গ্রিক গণিতজ্ঞদের জানা ছিল বলে প্রমাণ পাওয়া যায়। এর মৌলিক ধারণা অনুযায়ী কতকগুলো বক্র রেখা দ্বারা আবদ্ধ স্থানকে অসংখ্যা ক্ষুদ্র ক্ষুদ্র অংশে বিভক্ত করে এদের সমষ্টি নির্ণয়ের মাধ্যমে উক্ত অংশের ক্ষেত্রফল নির্ণয়ের ধারণা হতে যোগজীকরণ ক্যালকুলাসের সৃষ্টি। অন্তরীকরণ ও যোগজীকরণের মধ্যে বিপরীত সম্পর্ক রয়েছে তাই অধিকাংশ ক্ষেত্রেই যেখানে অন্তরজের প্রয়োগ আছে সেখানে যোগজের ব্যবহার ও আছে। যেমন-
১. বেগ থেকে সরণ নির্ণয়।
২. ত্বরণ থেকে বেগ নির্ণয় ।
৩. বক্ররেখা দ্বারা আবদ্ধ ক্ষেত্রের ক্ষেত্রফল নির্ণয়।
৪.ঘূর্ণনের ফলে সৃষ্ট কোন বস্তুর আয়তন নির্ণয় ।
৫. জড়তার ভ্রামক, ভরকেন্দ্র, পরিবর্তনশীল বল দ্বারা কৃত কাজ নির্ণয় ইত্যাদি।